Lyder Bull

Lyder Døscher Bull (født 15. mars 1881 i Bergen, død 28. september 1959 i Moss) var en norsk offentlig tjenestemann.

Han var sønn av sogneprest Daniel Georg Bull og Laura Benedikte Døscher i Nedre Eiker. Lyder Bull giftet seg i 1907 med Elisabeth Sønderaall, datter av prost Axel Sønderaall og Sofie Wefring i Drammen.

Bull hadde studentereksamen fra 1899 og juridisk embedseksamen fra 1904. Etter noen år som fullmektig ble han i 1911 ansatt som sekretær i Justis- og politidepartementet. Han avanserte til byråsjef i 1917 og til ekspedisjonssjef i 1933. Den 1. april 1940 ble Bull oppnevnt til fylkesmann i Østfold. Mellom desember 1941 og mai 1945 var Hans S. Jacobsen innsatt av okkupasjonsstyret som fylkesmann, hvoretter Bull fortsatte i embedet frem til sin avskjed i 1951.

Bull var medlem av Bærum kommunestyre og formannskap for Høyre 1932–1934.

Referanser 

Fylkesmenn i Østfold
Høyre-politikere i Akershus
Lokalpolitikere i Bærum
Personer fra Nedre Eiker kommune
Nordmenn fra andre verdenskrig